CELEX: 32005D0944
Language: fi
Date: 2005-12-19 00:00:00
Title: 2005/944/EY: Komission päätös, tehty  19 päivänä joulukuuta 2005 , Kiinan kansantasavallasta peräisin olevan natriumsyklamaatin tuontia koskevan absorptiomenettelyn päättämisestä

24.12.2005   
            
            
               FI
            
            
               Euroopan unionin virallinen lehti
            
            
               L 342/96
            
         
      KOMISSION PÄÄTÖS,
   
   tehty 19 päivänä joulukuuta 2005,
   Kiinan kansantasavallasta peräisin olevan natriumsyklamaatin tuontia koskevan absorptiomenettelyn päättämisestä
   (2005/944/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 9 ja 12 artiklan,
   sekä katsoo seuraavaa:
   A.   MENETTELY
   1.   Alkuperäiset toimenpiteet
   
               (1)
            
            
               Maaliskuussa 2004 neuvosto otti asetuksella (EY) N:o 435/2004 (2) käyttöön lopullisen polkumyyntitullin, jäljempänä ’alkuperäinen toimenpide’, Kiinan kansantasavallasta, jäljempänä ’Kiina’ peräisin olevan natriumsyklamaatin, jäljempänä ’tarkasteltavana oleva tuote’, tuonnissa. Yhteistyössä toimineille Kiinassa vientiä harjoittaville tuottajille määrättiin yksilölliset tullit, joiden määrä oli 0–0,11 euroa kilolta. Kaikkien muiden yritysten tuontiin sovellettava tulli on 0,26 euroa kilolta.
            
         2.   Tutkimuksen uudelleen vireille panemista koskeva pyyntö
   
               (2)
            
            
               Perusasetuksen 12 artiklan mukainen pyyntö alkuperäistä toimenpidettä koskevan tutkimuksen uudelleen vireille panemiseksi esitettiin 14 päivänä maaliskuuta 2005. Pyynnön esitti yhteisön ainoa natriumsyklamaatin tuottaja Productos Aditivos SA, jäljempänä ’pyynnön esittäjä’, joka väitti ja esitti väitteensä tueksi riittävän näytön siitä, että alkuperäisten toimenpiteiden käyttöönoton jälkeen vientihinnat ovat laskeneet ja että jälleenmyyntihinnat tai myöhemmät myyntihinnat yhteisössä eivät ole muuttuneet riittävästi.
            
         3.   Tutkimuksen uudelleen vireille paneminen
   
               (3)
            
            
               Komissio ilmoitti Euroopan unionin virallisessa lehdessä27 päivänä huhtikuuta 2005 julkaistulla ilmoituksella (3) panevansa perusasetuksen 12 artiklan nojalla uudelleen vireille tutkimuksen Kiinasta peräisin olevan natriumsyklamaatin tuontiin sovellettavista polkumyynnin vastaisista toimenpiteistä.
            
         
               (4)
            
            
               Komissio ilmoitti tutkimuksen uudelleen vireille panemisesta virallisesti niille tuottajille/viejille, joita asian tiedettiin koskevan, viejämaan edustajille, tuojille ja käyttäjille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoa koskevassa ilmoituksessa asetetussa määräajassa. Komissio lähetti kyselylomakkeet kaikille osapuolille, joita asian tiedettiin koskevan.
            
         
               (5)
            
            
               Yksi viejä ja kaksi siihen etuyhteydessä olevaa tuottajaa Kiinasta sekä kolme yhteisön tuojaa vastasivat kyselyyn. On huomattava, että niiden vientiä harjoittavat tuottajien, joihin sovellettiin nollatullia, osuus natriumsyklamaatin kokonaisviennistä Kiinasta oli noin 60 prosenttia uudelleen vireille pannun tutkimuksen tutkimusajanjaksolla.
            
         
               (6)
            
            
               Komissio hankki ja tarkisti kaikki uudelleen vireille pannun tutkimuksensa kannalta tarpeellisina pitämänsä tiedot. Tarkastuskäynnit tehtiin seuraavien yritysten toimitiloihin:
               
                            
                        
                        
                           Viejä ja siihen etuyhteydessä olevat tuottajat Kiinassa
                           
                                       —
                                    
                                    
                                       Rainbow Rich Industrial Ltd, Hongkong
                                    
                                 
                                       —
                                    
                                    
                                       Golden Time Enterprises (Shenzhen) Co. Ltd ja Jintian Enterprises Nanjing Co. Ltd, Shenzhen, Kiina
                                    
                                 
                     
                            
                        
                        
                           Tuojat
                           
                                       —
                                    
                                    
                                       Emilio Peña SA, Valencia, Espanja
                                    
                                 
                                       —
                                    
                                    
                                       Kraemer & Martin GmbH, Sankt Augustin, Saksa.
                                    
                                 
                     
         
               (7)
            
            
               Kolme muuta tuojaa ilmoitti, että ne eivät tuoneet tarkasteltavana olevaa tuotetta tutkimusajanjaksolla. Yksi tuoja ilmoitti, että se ei vastaa kyselylomakkeeseen, koska se oli tuonut tarkasteltavana olevaa tuotetta ainoastaan vähäisiä määriä tutkimusajanjaksolla.
            
         
               (8)
            
            
               Tämän uudelleen vireille pannun tutkimuksen tutkimusajanjakso, jäljempänä ”uusi tutkimusajanjakso”, kattoi 1 päivän tammikuuta 2004 ja 31 päivän joulukuuta 2004 välisen ajan. Uutta tutkimusajanjaksoa käytettiin vallitsevien vientihintojen ja yhteisössä veloitettujen jälleenmyyntihintojen määrittämisessä. Uudella tutkimusajanjaksolla veloitettuja hintoja verrattiin alkuperäisen toimenpiteen käyttöönottoon johtaneessa tutkimuksessa käytettynä tutkimusajanjaksona, joka kattoi 1 päivän lokakuuta 2001 ja 30 päivän syyskuuta 2002 välisen ajan, jäljempänä ’alkuperäinen tutkimusajanjakso’ veloitettuihin hintoihin sen määrittämiseksi, olivatko vienti- ja jälleenmyyntihinnat tai myöhemmät myyntihinnat yhteisössä muuttuneet riittävästi.
            
         B.   TARKASTELTAVANA OLEVA TUOTE
   
               (9)
            
            
               Tuote, jota pyynnössä tarkoitetaan ja jota koskeva tutkimus pantiin uudelleen vireille, on sama kuin alkuperäisessä tutkimuksessa eli natriumsyklamaatti, joka luokitellaan tällä hetkellä CN-koodiin ex 2929 90 00.
            
         
               (10)
            
            
               Natriumsyklamaatti on hyödyketuote, jota käytetään elintarvikelisäaineena ja joka on sallittu Euroopan yhteisössä ja monissa muissa maissa vähäenergiaisten ja erikoisruokavalioissa käytettävien elintarvikkeiden ja juomien makeutusaineena. Sitä käytetään laajalti lisäaineena elintarviketeollisuudessa samoin kuin pöytäkäyttöön tarkoitettujen vähäenergiaisten ja erikoisruokavalioissa käytettävien makeutusaineiden tuotannossa. Lisäksi sitä käytetään vähäisessä määrin lääketeollisuudessa.
            
         C.   PÄÄTELMÄT
   
               (11)
            
            
               Tämän uudelleen vireille pannun tutkimuksen ensisijaisena tarkoituksena oli määrittää, olivatko Kiinasta peräisin olevan natriumsyklamaatin vientihinnat laskeneet ja olivatko jälleenmyyntihinnat tai myöhemmät myyntihinnat yhteisössä muuttuneet riittävästi alkuperäisen toimenpiteen käyttöönoton jälkeen. Jos absorptiota todetaan tapahtuneen, polkumyyntimarginaali joudutaan laskemaan uudestaan.
            
         
               (12)
            
            
               Perusasetuksen 12 artiklan mukaisesti tuojille/käyttäjille ja viejille annettiin tilaisuus toimittaa näyttö, jolla vientihintojen laskua ja jälleenmyyntihintojen muuttumattomuutta yhteisössä toimenpiteiden käyttöönoton jälkeen voidaan perustella muuten kuin polkumyyntitullin absorptiolla.
            
         1.   Vientihintojen lasku
   
               (13)
            
            
               Tarkasteltavana oleva Kiinasta peräisin oleva tuote myytiin uudella tutkimusajanjaksolla yleensä suoraan riippumattomille tuojille ja/tai jakelijoille unionissa. Vientihinnan muutoksia arvioitiin vertaamalla uudella tutkimusajanjaksolla havaittua keskihintaa alkuperäisellä tutkimusajanjaksolla määritettyyn keskihintaan samoissa toimitusolosuhteissa.
            
         
               (14)
            
            
               Yhteistyössä toimineiden yritysten hintojen vertailu osoitti, ettei Kiinasta peräisin olevan natriumsyklamaatin keskivientihinta ollut laskenut.
            
         2.   Jälleenmyyntihintojen muuttuminen yhteisössä
   
               (15)
            
            
               Hintojen muuttumista yhteisössä tuojien ja/tai jakelijoiden tasolla arvioitiin vertaamalla alkuperäisen tutkimusajanjakson keskimääräistä jälleenmyyntihintaa, johon sisältyy sopimus- ja polkumyyntitulli, uudella tutkimusajanjaksolla määritettyyn keskimääräiseen jälleenmyyntihintaan samoissa toimitusolosuhteissa. On huomattava, että Kiinasta peräisin olevan natriumsyklamaatin tuontiin sovellettava keskimääräinen sopimustulli laski tutkimusajanjaksojen välisenä aikana 1,5 prosenttia. Jälleenmyyntihinta määritettiin sen yhteisön tuojan toimittamien tietojen perusteella, joka toi valtaosan yhteistyössä toimineen kiinalaisen viejän tuonnista.
            
         
               (16)
            
            
               Vertailu osoitti, että Kiinasta peräisin olevan natriumsyklamaatin euroina ilmoitettu keskimääräinen jälleenmyyntihinta yhteisössä oli laskenut 10 prosenttia.
            
         
               (17)
            
            
               Tutkimuksessa pantiin merkille, että Kiinasta tuotu natriumsyklamaatti laskutettiin sekä alkuperäisellä että uudella tutkimusajanjaksolla Yhdysvaltain dollareissa. Näin ollen natriumsyklamaatin jälleenmyyntihinnoissa yhteisössä mahdollisesti tapahtunutta laskua arvioitaessa olisi otettava huomioon Yhdysvaltain dollarin ja euron vaihtokurssin muutokset alkuperäisen ja uuden tutkimusajanjakson välillä.
            
         
               (18)
            
            
               Asia tarkistettiin ja havaittiin, että Yhdysvaltain dollari oli devalvoitunut 35 prosenttia suhteessa euroon alkuperäisen ja uuden tutkimusajanjakson välillä. Vertailussa otettiinkin huomioon Yhdysvaltain dollarin suhteessa euroon devalvoitumisen vaikutus, ja sen tuloksena yhteisön jälleenmyyntihinnoissa ei havaittu perusasetuksen 12 artiklan 2 kohdassa tarkoitettua laskua alkuperäisen ja uuden tutkimusajanjakson välillä.
            
         3.   Yhteistyöstä kieltäytyneet yritykset
   
               (19)
            
            
               Tässä uudelleen vireille pannussa tutkimuksessa todettiin, että ryhmän vientiä harjoittavia tuottajia, joiden yhteisöön tuonnista ei kanneta polkumyyntitullia, osuus Kiinasta yhteisöön tällä hetkellä suuntautuvasta viennistä oli noin 60 prosenttia ja yhteistyössä toimineen vientiä harjoittavan tuottajan osuus samasta viennistä oli 35 prosenttia.
            
         
               (20)
            
            
               Tämän perusteella pääteltiin, että yhteistyöstä kieltäytyneet yritykset muodostivat hyvin pienen osan eli alle 5 prosenttia tarkasteltavana olevan tuotteen uudella tutkimusajanjaksolla yhteisöön suuntautuneesta kokonaisviennistä, joten koko maata koskevaa tullia ei pitäisi muuttaa.
            
         D.   PÄÄTELMÄT
   
               (21)
            
            
               Pääteltiin, että perusasetuksen 12 artiklan 2 kohdassa tarkoitettua polkumyyntitullien absorptiota ei ollut tapahtunut, koska vientihinnan ei todettu laskeneen ja Kiinasta peräisin olevan natriumsyklamaatin yhteisön jälleenmyyntihinnassa havaittu lasku oli vähäisempi kuin mitä vaihtokurssin muutosten perusteella olisi voitu olettaa.
            
         
               (22)
            
            
               Näin ollen uudelleen vireille pantu Kiinasta peräisin olevan tarkasteltavana olevan tuotteen yhteisöön tuontia koskeva absorptiotutkimus olisi päätettävä,
            
         ON PÄÄTTÄNYT SEURAAVAA:
   1 artikla
   Päätetään asetuksen (EY) N:o 384/96 12 artiklan nojalla uudelleen vireille pantu Kiinan kansantasavallasta peräisin olevan natriumsyklamaatin tuontiin sovellettavia polkumyynnin vastaisia toimenpiteitä koskeva tutkimus.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 19 päivänä joulukuuta 2005.
      
         
            Komission puolesta
         
         Peter MANDELSON
         
         
            Komission jäsen
         
      
   
   
      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).
   
      (2)  EUVL L 72, 11.3.2004, s. 1.
   
      (3)  EUVL C 101, 27.4.2005, s. 26.